IS vernietig antieke Nabu-tempel | Maroela Media
IS vernietig antieke Nabu-tempel
'n Skermskoot van die ontploffing.
Die Islamitiese Staat (IS) het die antieke Nabu-tempel in die noorde van Irak met plofstof vernietig.
Dié 2 800 jaar oue tempel in die stad Nimrud teen die Tigrisrivier is gewy aan Nabu, die Babiloniese god van wysheid. Die Verenigde Nasies het bevestig dat beeldmateriaal wat wys hoe die tempel vernietig word, eg is.
Noord-Irak is 'n gebied wat deur die IS beheer word. 'n IS-woordvoerder het ook gedreig dat dié groep die piramides van Egipte gaan vernietig. Volgens die IS moet dié soort tempels as simbole van godslastering vernietig word.
In April is die poort van Nergal, 'n deel van die historiese stadsmuur van Ninevé naby Mosul, ook deur die IS vernietig.
Die tempel wat vernietig is. Foto: Diane Siebrandt/http://asorblog.org/2015/04/20/11-photos-from-nimrud/
Ontvoerde seun en sy ma ná 20 jaar herenig
Lyk bekend? Breek en brand en verwoes wat JY wil want JY kan? Wonder wat ons hoogsbelese boorgatspook SAUK Hoof sal se oor die beeldmateriaal?
Vir duisende jare het dit geen aanstoot gegee nie en nou kan 'n handjievol besluit hulle mag vernietig wat vir baoie kosbaar is. Standbeeld, geboue, kunswerke, ander man se goed ens..moet vernietig of beskadig word ten spye daarvan dat dit met die "issues" van die dag NIKS te doen het nie. Dit is beslis nie die optrede van mense wat beskaafd is nie.
Hulle oefen seker vir hulle aksies in SA. Dis mos ons regering se maatjies.
Maak nie 'n verskil nie, daai tempel was in elkgeval opgebou om 'n god te eer en dien anders as die enigste en ware God!